Page:Royalnavyhistory01clow.djvu/460

 heise the top sail blear! Hail out the top sail boulene! Heise the myszen, and change it ouer to leuart! Hail the loriche and the scheitis! Hail the trosse to the ra!'

"Than the maister cryit on the rudirman: 'Mait, keip ful and by! A luf! Cunna hiear! Holabar! Arryva! Steir clene vp the helme! This and so!'

"Than, quhen the schip vas taiklit, the maister cryit: "Boy to the top! Schaik out the flag on the top mast! Tak in zour top salis and thirl them! Pul douue the nok of the ra in daggar vyise! Marynalis, stand be zour geyr in taiklene of zour salis! Euery quartar maister til his sen quarter! Botis man, bayr stanis and lyme pottis ful of lyme in the craklene pokis to the top, and paucis veil the top vitht pauesis and mantillis! Gunnaris, cum heir, and stand by zour astailzee, euyrie gunnar til hir sen quartar! Mak reddy zour cannons, culuerene moyens, culuerene bastardis, falcons, saikyrs, half saikyrs, and half falcons, slangis, and half slangis, quartar slangis, hede stikkis, murdresaris, pasauolans, bersis, doggis, doubil bersis, hagbutis of croche, half haggis, culuernis, and hail schot! And ze soldaris and coupangzons of veyr, mak reddy zour corsbollis, hand bollis, fyir speyris, hail schot, lancis, pikkis, halbardis, rondellis, tua handit sourdis and tairgis!'

"Than this gaye galiasse, beand in gude ordour, sche follouit fast the samyn schip that the botis man hed sene; and for mair